182. Hasselquistia lanata Boiss. 
H. annua, tota densissime albo-lanata, caule erecto parcè ra- 
moso flexuoso folioso , foliis petiolatis ambitu oblongis pinnati- 
partitis partitionibus inferioribus longioribus iterum pinnatipar- 
titis superioribus indivisis, segmentis sessilibus decurrentibus 
| ovatis lobatis lobis obtusiuscule dentatis , foliorum superiorum 
__ petiolo brevi vaginanti segmentis minoribus angustioribus 
magis dissectis, umbellis axillaribus terminalibusque breviter 
pedunculatis 5-9 mæqualiter radiatis, involucri involucellique 
phyllis 2-3 minimis setaceis demum deciduis, petalis albis 
puberulis valde radiantibus , dentibus calycinis triangularibus 
brevissimis , pedicellis fructiferis non incrassatis fructu brevio- 
ribus, fructibus dimorphis tuberculis minutissimis papillisque 
crassioribus rotundatis sparsis asperis, internis urceolatis , ex- 
ternis planis ovato-orbiculatis apice minutè emarginatis , sty- 
lopodio cupulari lobulato minimo stylis eo brevioribus superato, 
jugis filiformibus ferè obsoletis, alæ semen cingentis eoque 
utrinque subæquilatæ parte internà subdiaphanäâ, externà paulo 
latiori incrassatà transverse rugosà, vittis angustis semini 
subæquilongis, commissuralibus approximatis lineæ commis- 
surali mediæ elevatæ contiguis. 
In Carid legit Chr. Pinard æst. 1843. 
Planta 1/2-1-2 pedalis. Caulis simplex vel dichotome ramosus supra 
dichotomias incurvo-flexuosus. Folia ea Th. villosæ referentia sed multo 
minora, limbus 4-6 pollices longus, partitiones inferiores 1-sesquipolli- 
cares, segmenta 5-6 lineas longa. Flores magnitudinis eorum Condylocarpi 
Apuli. Fructus eo À. Ægyptiacæ paulo minor tres lineas longus. Species 
indumento et foliorum formâ distinctissima. 
| BOISSIER, — PLANTÆ AUCHERIANÆ, 07 
| 
183. Tordylium officinale L. 
Aucher, n° 3644 Asia minor. 
Præeunte cl. Bertoloni nunquam valleculas multivittatas in Tordylio 
officunali videre potui, valleculæ constanter univittatæ sunt et igitur hæc 
planta Tordylio nec Condylocarpo associanda. CI. Hoffmann. et reliqui 
auctores qui huic valleculas multivittatas tribuerunt hanc probabiliter non 
noverunt et pro eà specimina Condylocarpi Apuli habuerunt. 
